A NETFLIX SOROZATA
5. EPIZÓD
Halló?
Halló, Kang úr?
Mi volt ez?
Miért tette le, miután felhívott?
Rossz érzésem van.
Mivel kapcsolatban?
Ja, semmi.
Igazi friss kagylók!
Anya, apa, gyertek enni!
- Jó. - Oké.
De jól néz ki!
Gyönyörű!
Vehettem volna Kaoliang likőrt.
Nem kellett volna. Ez nagyon drága lehetett.
Emlékszem, múltkor úgy megkívánta.
Tényleg? De édes vagy!
Bár te lennél a fiam, nem pedig ez a kis mafla!
Várjunk! A vejem még lehetnél, Min-woo!
Anya, ne már!
Mi van?
Esélytelen.
Young-seo mesélte, hogy Min-woo összejött a volt barátnőjével.
Ja, azzal!
Szakítottatok, mikor külföldre ment, és most újra együtt?
Hagyd abba!
Ne!
Ja, igen! Hogy lehettél ilyen kétbalkezes? Elhagytad a tárcádat.
- Mi? - Az étterem előtt volt.
Mikor ejtettem ezt el?
ALKALMAZOTT NEVE: SHIN HA-RI
EGYES CSOPORT
Végig az orrom előtt volt.
Vakrandira mentem
egy alkalmazottal!
- Jin kisasszony! - Igen?
- Mi a valódi neved? - Geum… hui.
Geum-hui!
- Shin Ha-ri! - Sajnálom.
- Így fog előadni? - Uram?
Árpa van a szememen.
Hogy merészelt
átverni?
Megunnál, ha minden napot együtt töltenénk
Ez a tiéd.
Nagyon szép.
Ne csináld ezt! Házasodjunk össze!
Shin Ha-ri, Shin Geum-hui…
Ez így nem oké!
GO FOOD
Ebédeljünk a munkahelyed közelében!
A munkahelyem közelében?
A közelében?
Mitől más, ha személyesen találkozunk?
Elnézést a késésért.
Gangnamba kellett mennem egy megbeszélésre.
Egy kis cégnél dolgozol, ugye?
- Miféle cég ez? - Tessék?
Mindenféle háztartási eszközöket gyártunk.
Mit értesz „háztartási eszközök” alatt?
Kávés bögréket,
légfrissítőket,
nyakkendőtűket, ilyeneket.
Sok mindent gyártotok.
Biztos lefoglal a munkád a cégnél.
Hát, a munka már csak ilyen.
Bármit legyártunk, ami nyereséget hoz.
De miért hívtál fel?
Milyen kínai írásjelekből
ered a neved?
Véletlenszerű. Miért érdekel?
Rájöttem,
hogy alig tudok rólad valamit,
miközben te tudod, hová jártam iskolába, hol dolgozom, és mi a hobbim.
Hát, végül is nem járunk.
Miért akarod tudni?
Ha a nagyapám kérdezné.
Nos…
A „Geum” „vasat” jelent, a „hui” pedig „boldogságot”.
Továbbra is hazudik?
Ezeket telefonon is megkérdezhetted volna.
Utálod az idődet vesztegetni.
Így van.
Akkor mehetünk?
Mi?
Csak azért hívott Ilszanba, hogy ezt megkérdezze?
Várjunk…
Cha úr!
Kettőre rendelje be az Egyes Csoportot!
Igen. Ne vesztegessük az időt!
Merre dolgozol?
- Ha útba esik, akár… - Nem!
Megoldom.
Akkor én megyek is. Szia!
Az idősebb fogyasztók kedvelik,
mert a fő összetevő a fehér kimcshi.
Anyámnak különösképp ízlett.
Nagyon válogatós, de látta, hogy…
Ha most bemegyek, az még cikibb.
Hát itt vagy!
Megjött Shin kisasszony!
Késett, Shin kisasszony.
Mit csinál? Jöjjön be!
Rendben.
Miért késtél ennyit?
Rád várt, mert mondani akar neked valamit.
- Mit művelsz? - Én? Mit akart mondani, uram?
Kezdjék újra a raviolit, Shin kisasszony!
Várjunk, miért…
A legjobb értékelést kapta a bemutatón…
Túl sokba kerül.
Legyen 20%-kal olcsóbb!
Ha 20%-kal olcsóbb, akkor a minősége is…
Nem a maga dolga, hogy csökkentse az árát, és javítson a minőségen?
Azt hittem, ezért fizetem.
Nem igaz, Shin kisasszony?
- Én… - Nem érti, amit mondok?
A termék fejlesztőjeként
csökkentse az árat, maradjon a minőség,
őrizze meg a tápértéket, és biztosítsa a termék piaci sikerét!
Megértette?
Igen, uram.
Hogy értette, hogy kezdjék újra?
Azt mondták, hogy a legjobb értékelést kapta.
Én vagyok a cég igazgatótanácsának elnöke. Van még kérdés?
Ez nem önre vall, uram.
És látom, Shin kisasszonyt sem tudja érzelemmentesen kezelni.
Cha úr!
Tényleg nem tudja, ki az a Shin Ha-ri?
Ki lenne az? Shin Ha-ri az Shin Ha-ri.
Ez a Shin Ha-ri…
Shin Geum-hui!
Hogyan?
Miről beszél?
- Tényleg az? - Igen.
Már leellenőriztem.
Várjunk!
Egy pillanat!
Hogy lehet…
Most mit fog tenni?
Mit gondol?
Nem kapkodom el, hogy rávezessem…
hogy mekkora hatalmas…
hibát követett el.
KANG TAE-MOO AZ IGAZGATÓTANÁCS ELNÖKE
Újra!
Kang úr!
Kérem, mondja el részletesen, hogyan szeretné, hogy elkészítsem.
Addig próbálkozzon, amíg azt nem mondom, hogy ízlik!
Hogy érti…
Már megint elölről kezded a fehér kimcshit?
Igen.
Elkészítem a kimcshit, és újra átgondolom.
Milyen kár!
Olyan keményen dolgozik!
Jó napot!
- Íme! - Köszönöm!
Lee séf, mi járatban?
Találkozom a marketingesekkel, és beugrottam.
Mit csinálsz, Ha-ri? Kimcshit?
Hát…
Rajta, egyenek!
Igen.
Egyenek csak!
Ugyan már! Üljön le!
Nyugi, rendben? Üljön le!
Így ni! Te jó ég!
Jó napot, Kang elnök úr!
Vezérigazgató úr!
Miért viselkednek ilyen furcsán?
Halálra dolgoztatod őket.
Kirohantak, mikor megláttak.
Másról van szó.
Azért viselkednek így, mert hirtelen megjelentél.
- Bejelentés nélkül. - Ugyan már!
És ha szóltam volna?
Minden fejes iderohant volna.
Nem akartam kellemetlenséget.
Ezért jöttem bejelentés nélkül.
Hé!
Egy új termék!
Igen.
A jjajang és a crème brûlée készen állnak a tesztelésre,
a raviolin pedig…
még dolgoznak.
Ez volt a legutóbbi, igaz?
Úgy tűnik, nem igazán haladnak.
Nem. Akadt egy kis probléma.
Milyen probléma?
Shin Ha-ri!
Ha-ri!
Ez az a lány, aki miatt fenékre estem, ugye?
Itt egész jól néz ki,
de akkor miért takargatta az arcát, mint egy kísértet?
Gondolom, a sok hazugság miatt.
Tessék? Mit mondtál?
Ezt hogy érted?
- Azt mondta, éhes. - Igen?
- Akkor hozz neki enni! - Jó!
A viselkedéséből ítélve
a ravioli sem tűnik túl jónak.
Úgy látom, ízlett az étel, uram.
Igen, nagyon.
Jól haladnak az alapítási évforduló előkészületeivel?
Igen, a szállodánkban tartanánk, mint tavaly,
és Yu Jae-seok úr lesz a moderátor, mert a rajongója.
Komolyan? Tényleg nagyon bírom!
Mostanában mi lehet az alteregója?
Sajnálom, hogy újra kell készítened a raviolit.
Nem az ízével van a gond, hanem az árával.
Minden kutató ezt csinálja. Ne aggódj!
Nem unod még? Együnk valami jobb helyen!
Együnk itt! Látni akarom, mit szólnak a termékünkhöz.
De alig van itt valaki.
Ez furcsa. Itt telt ház szokott lenni.
Nincs kedved máshol enni?
- De nem akartál! - Ahogy mondtad is,
most, hogy megéreztem a ravioli illatát,
már nincs is kedvem hozzá.
Együnk máshol!
- Jól van. - Geum-hui nem ér rá mostanában?
Mi a baj? Jól van?
Igen, uram. Jól vagyok.
Most meg nyíltan
mással randizol a munkahelyeden?
Figyelsz te rám?
Mit nézel?
Miért érdeklődik Shin kisasszony felől?
Csak találkoznék vele.
Szórakoztató.
Tae-moo, tűzd ki az időpontot, és mondj le pár dolgot,
hogy találkozhassunk!
Hogyne, amint lehet, összehozunk valamit.
Mi a baj? Jól van?
Igen, jól vagyok.
Mi? Menjek el az alapítási évfordulóra?
Igen.
A nagyapám találkozni akar velünk.
Én meg csak aznap érek rá.
Sajnálom, de nekem nem lesz jó az a nap.
Miért? Szombaton lesz, nem kell dolgoznod, vagy igen?
Pont aznap lesz egy jó barátnőm esküvője.
- Mutasd a meghívót! - Tessék?
Küldök virágot, meg ajándékba pénzt,
hiszen nem tudsz elmenni.
Jaj, igen!
Most jut eszembe! Jövő héten lesz az esküvő.
A családom ősi rítusokkal ünnepel aznap.
Az nem éjjel van? Az ünnepségnek még előtte vége lesz.
Vagyis…
A cégünk mostanában gondokkal küzd.
Hogy érted,
hogy gondokkal küzd?
A csőd szélén állunk.
Ebben a vészhelyzetben most minden alkalmazott minden nap túlórázik.
Nagyon nehezen tudnám megoldani, hogy ott legyek az alapítási évfordulós ünnepségén.
Valóban?
Akkor nincs mit tenni.
Ki kell fizetned a büntetést.
A büntetést?
Mi ez?
Nem sok, de egy részét kifizetheted belőle.
Ennyim maradt.
Valóban nem sok.
A töredékére sem elég!
Sajnálom.
Mostanában nekem sincs túl sok pénzem.
Nehéz csak a fizetésemből kijönni.
Lakbér, rezsi, megélhetési költségek.
És miért ilyen sok a karbantartási költség?
Szerinted ráérek én egy gazdag lány panaszaira?
Mit csináljak?
Ha így megyek el az ünnepségre, és valaki felismer,
nekem végem van!
Hé, nyugi!
De honnan ismernének fel?
Geum-hui és Ha-ri két teljesen más ember.
- Senki sem fog felismerni. - Gondolod?
Mi? Csődbe megy a cégük?
Most már a cégük csődjéről is hazudik?
Te jó ég!
Éhes vagy? Rendeljek valamit?
Nem kell.
Miért van itt ennyi csomag?
Ne törődj vele!
CHA SUNG-HOON
JIN YOUNG-SEO
Jin Young-Seo?
Állj!
Ez az a Jin Young-seo, akit ismerek?
Nos…
Nem tudtam, hogy mondjam el.
De ő az. Aki a szomszédba költözött. Jin Young-seo.
Muszáj, hogy nálad igyunk?
Mi van, ha összefutunk Cha úrral?
Ezért jövünk a lépcsőházban.
Nem kell így rettegned!
- Ki maga? - Ha-ri!
Shin Geum-hui vagy.
Azt hiszi, Geum-hui a barátnőm. Ne aggódj, gyere!
Komolyan?
Istenem, ez annyira idegőrlő!
Szerzek neki egy garzont, amit takarítgathat.
Cha úr?
Mit keres itt?
Nekem szállították ki a csomagjait.
Micsoda? Miért vitték volna magához?
Elszúrta a futár?
Maga szúrta el! Nézze a címet!
JIN YOUNG-SEO, 603-AS LAKÁS
Igaza van.
Legközelebb jó címet adjon meg!
Sajnálom.
Vendége van?
- Mindjárt… - Kér esetleg…
Nagyon finom.
Nem megmondtam, hogy hagyja abba? Itt a határ!
Ez nevetséges.
Bárki követhet el hibát! Most mit kellett így behisztiznie?
Tudom. Bent mindenki azt mondja, hogy udvarias és kedves.
De ma teljesen másképp viselkedett.
El sem hiszem, hogy egy ilyen érzékeny és szánalmas fickót
„álmaim férfijának” neveztem.
Várj csak!
Cha úr, meghúzom én majd a határokat!
Ugye nem gondoltad komolyan, hogy Shin Geum…
akarom mondani, Shin Ha-rival jössz az alapítási évfordulós ünnepségre?
De, vele megyek.
Sajnálom Shin kisasszonyt.
Mi?
Úgy érzed, hogy ebben a helyzetben ezt akarom hallani?
- Most Shin kisasszony pártját fogod? - Én nem.
De ezt te javasoltad,
holott tudtad, hogy mást játszik.
Még meg is fenyegetted.
Azt is biztos titkolnia kellett, hogy nekünk dolgozik.
Ez azért egy kicsit sok lesz.
Mit akarsz ezzel mondani? Hogy tévedek?
Nem így értettem.
Csak hogy most már megbocsáthatnál neki.
Alkalmazottként nincs vele probléma.
De van.
Jól végzi a munkáját…
Valóban?
Behozta a céghez a pasit, akibe hét éve szerelmes.
Mindegy!
Az összes magánéleti gondját behozza a munkahelyére.
- Most miért nézel így rám? - Hát…
Folyton kiakadsz,
ha Shin kisasszonyról van szó.
Gondolom, senki sem hozott még így ki a sodromból.
Csak várd ki a végét! Elintézem én, hogy önszántából vegye le
azt az álságos maszkot, és kegyelemért könyörögjön!
Nincs kedvem dolgozni menni.
Mi ez?
Csak úgy leraktad oda, én meg idehoztam neked.
Biztos megvetted és elfelejtetted.
Nem én vettem. Egy pasitól kaptam, aki a hatodikon lakik.
Tényleg?
Akkor miért nem bontottad ki?
Csak úgy kaptam tőle,
meg kicsit nyomult is.
Beköltöztem, és minden férfi szomszédom szívét megdobogtattam.
Amúgy szép, nem?
Igen, nem rossz.
Jó reggelt!
Nem indult jól a reggelem.
Tessék?
Emlékszel a Bakancslistás hal-jelentésre, amit beadtál?
Nézd meg még egyszer!
Úgy tűnik, baj van vele.
Az kizárt! Mindent átnéztem, mielőtt beadtam.
Biztos alaposan átnézte?
Nem kapkodta el a ravioli miatt?
Nem! Egész éjjel fenn voltam, hogy átnézzem, mielőtt beadom.
Olyan keményen dolgozik,
hogy egyszerű kutatóként elnyerte a Megasiker díjat!
Mit…
Shin kisasszony, te nyerted a Megasiker díjat!
- Gratulálunk! - Tényleg?
Yeo kisasszony, tényleg?
Igen. A saját fülemmel hallottam.
Jaj, bele is szédültem!
Szédülök.
Mázlista vagy!
Kang elnök úr személyesen adja majd át
a díjat az alapítási ünnepségen.
Tényleg? Kang elnök úr személyesen adja majd át a díjat
az alapítási ünnepségen…
Micsoda?
A díjat.
Neked.
Mi?
Shin kisasszony, örülsz a díjnak?
Még szép, hogy örül!
Nevessen csak, Shin kisasszony!
Hogyan lehetséges ez?
A GO FOOD ALAPÍTÁSÁNAK 40. ÉVFORDULÓJA
Szóval elmegyek az alapítási ünnepségre Kang úrral…
Igen! Sikerült!
…és díjat is kapok Kang úrtól!
Sung-hoon, te is indulj, és keresd meg a másik feled!
Cha urat nem hajtom majd így túl.
- Hol van Shin kisasszony? - És Geum-hui?
Két emberként kell egy helyen lennem!
Két legyet egy csapásra!
Vagy mégsem.
Mit kéne tennem?
Csak egy megoldás van.
Geum-huiként kell mennem a büntetés miatt,
Shin Ha-ri tehát nem tud elmenni.
HOGY ÚSSZUK MEG A CÉGES ESEMÉNYEKET?
IRODAI KÉZIKÖNYV
Első lépés.
Lassan építsük fel a kifogásainkat, hogy elhiggyék, nem tudunk menni.
Egek! Megfázott?
Második lépés.
Tartsuk magunkat a tervünkhöz!
Nincs étvágyam. Menjetek csak nélkülem!
Végül pedig, ha úgy csinálunk, mintha el akarnánk menni az eseményre,
senki sem fog gyanakodni.
Működnie kell!
Jól van. Lassan indulok.
- Megvan, amit kértem? - Igen.
Bárhogy is erőlködik, nem menekül a csapdából,
amit állítottam neki.
Legyen Shin Geum-hui vagy Shin Ha-ri!
A virág sosem megy ki a divatból. Olyan szép!
- Olvasd fel, drágám! - Oké.
„Üdvözlöm!”
„A lánya, Shin Ha-ri, a vezető kutatónk,
elnyerte a Megasiker díjat.”
Mi az a Megasiker díj?
Azért kapta, mert sikeres lett a terméke.
Mint a Bakancslistás hal! Az nagyon népszerű volt.
Értem.
Gyorsan!
- És még? - „Az egész Shin családot meghívjuk
- erre az eseményre… - Olvasd!
- …és szeretnénk, ha…” - Ne már!
Nem szokták meghívni a családunkat.
Most hirtelen miért?
Díszvendégeknek nevezett minket!
Milyen sokan vannak!
Shin kisasszony még nincs itt?
- Nem láttam. - Én sem.
Ott van Kang elnök úr!
Geum-hui kisasszony, szeret horgászni?
Igen, mert a szüleim is szeretik.
Tényleg? Szeret horgászni?
Ezek szerint.
- Hamarosan kezdődik a díjátadó. - Rendben.
Lássuk, hol van a mi Ha-rink?
Elnézést!
- Kimennék a mosdóba. - Rajta!
- Te jó ég! - Te jó ég!
- Elnézést! - Elnézést!
Várjunk csak!
Maga…
talán…
Ha-ri?
Ha-ri vagy, ugye?
Ha-ri!
Ha-ri? Ha-ri!
Nem én vagyok!
Ha-ri, miért nézel így ki?
Shin Ha-ri vagy, ugye?
Shin Ha-ri!
Nem Ha-ri vagyok.
Gyere ide!
Mi?
Shin Geum-hui…
valójában Shin Ha-ri?
Vigyék innen ezt a nőt!
Én is áldozat vagyok!
Honnan tudhattam volna, hogy a cégem elnöke
jelenik majd meg a vakrandin?
Ne!
Nem érzed ezt az égett szagot?
Sajnálom.
Sajnálom…
Shin kisasszony!
- Jó napot, uram! - Jól aludt?
Nos, én…
- Hol a ravioli, hogy megkóstoljam? - Itt.
Forró!
- Jól van? - Igen.
Óvatosan!
Hogy égett ez így oda?
Újra!
Érzed ezt az égett szagot…
Ha tudja, hogy hibázott, mondja el az igazat, és esdekeljen!
Forró!
- Jól van? - Forró.
Óvatosan!
Tapasztalt kutató, és ilyen óvatlan?
Várjunk!
Miért aggódom ennyire emiatt a nő miatt?
Odanézz! Azért, mert szereti ezt a nőt.
LÉGY ERŐS, GEUM-HUI!
Ezt nevezi jelentésnek?
Kezdje elölről! Újra!
Sajnálom, uram.
Milyen szánalmas!
Ok nélkül kötözködik Geum-huival.
GYÖNGYÖZŐ MANGÓS BUBORÉKOK
Várjunk, ez…
Ez Park vezérigazgató terméke.
Vörös mangó ízesítésű.
Vörös mangó.
Shin Geum-hui.
Hogy hasonlítanak!
Új termék?
Tényleg jól néz ki.
A fenébe!
A mi termékünk jobb lett volna ide.
Biztos finom lesz.
Ez egy nagyon népszerű hely errefelé.
Ma végre eljött a nagy nap!
- Van olyan, aki egyedül jött? - Én!
- Előrejöhet! - Tényleg?
Elnézést!
Üljön oda az úr mellé, ő is egyedül jött.
- Rendben. - Elnézést!
Nem.
Azért álltam sorba, hogy vacsorázzak. Igen.
Ott a fejes!
A kapus kivédte.
- Elnézést! - Nem ment messze a labda.
Sajnálom, hogy folyton összefutunk.
De nem tehetek róla, hiszen egy házban lakunk.
Nem kerülgethetjük egymást örökké.
Igen, én is így gondolom.
Kérem, egyen!
De nagyon vigyázok majd, hogy ne lépjem át a határt.
Addig jó, amíg ezt a határt itt nem lépjük át, igaz?
Legyen szíves!
Óvatosan! Forró!
Köszönöm!
Végre megkóstolhatom!
Elnézést!
Mi az?
A levesem gőzölgése átkúszott az oldalára.
Elnézést!
Gyere vissza!
Parancsoljon, az itala!
Köszönöm!
Ott a sörnyitó.
Sajnálom, de nem léphetem át a határt.
- Idehozná nekem? - „A határt”?
Hagyja csak!
Tessék, itt van!
Nem!
Megegyeztünk, hogy nem lépjük át a határt.
Megoldom.
- Nem kell ezeket forgatni? - Köszönöm!
- Jó étvágyat! - Köszi!
Ezt állandóan elém rakják.
Imádom ezt a csípős, pácolt rákot.
Ezért járok ide.
Nem halas az íze? Egye csak meg!
Úgy lesz.
Gye úr, maga tényleg utálja a pácolt rákot.
Folyton Yeo kisasszonynak adja.
Most már két ember is megkapta a csoportunkban a Megasiker díjat.
Tessék.
Koccintsunk a Megasiker díj nyerteseire, jó?
Köszönöm!
Gye úr, maga nem kapott Megasiker díjat?
- Nem. - Nem.
Ha kapott volna, előléptetik.
A kollégáink osztályvezetők.
Tényleg?
Végre megoldódott a rejtély!
Nem is tudtam.
- Még egy üveggel, legyen szíves! - Hogyne!
Nem lesz ez túl sok mára, Shin kisasszony?
Egy ilyen napon kicsit becsiccsenthetünk.
Köszönjük!
Shin kisasszony?
Keményen dolgozott mostanában, igaz?
De ennek vége.
Tényleg?
Szerintem csak most kezdődik.
Most, hogy megnyerte a díjat, VIP-jegyet kapott az előléptetéshez.
Csak nézzen rám!
Hát hogyne! Én aztán tudom!
És ahhoz is, hogy öreg vénlány legyen, ugye?
A fenébe!
Gye úr, maga miért kapott VIP-jegyet ahhoz,
hogy agglegény maradjon, ha meg sem nyerte a díjat?
Csak én érzem úgy,
hogy Kim kisasszony ma este kipécézett magának?
Mi?
Mert magát utánozza.
Miért ilyen szánalmas?
Miért kell Ha-ritól így irigyelni a díját?
Irigyelni? Ki irigykedik?
Ez a Megasiker díj nem egy nagy ügy!
Igaz.
Nem az,
nem nagy ügy.
Nagy ügy!
Még Gye úr sem kapott ilyet.
Ugye?
Elment az étvágyam. Elegem van Kim kisasszony sértegetéseiből.
Ami sok, az sok.
Jól van!
Sosem kaptam Megasiker díjat!
Majd belepusztulok az irigységbe! Most örül?
Rosszat mondtam?
Akkor, Gye úr,
szeretnéd helyettem átvenni a díjat?
Én egyáltalán nem akarom.
Inkább neked adom.
Nyugodtan vedd át helyettem!
Elviselem, hogy Yeo kisasszony sérteget,
azt is, hogy Kim kisasszony még annál is jobban sérteget,
de azt már nem, hogy Shin kisasszony így megalázzon!
Itt mindenki olyan gonosz!
Sírsz?
Igen!
Ne sírj!
- Ez engem is elszomorít. - Miért csinálod ezt?
- Kiugrott az állkapcsom. - Ne sírj ezen a napon!
Fáj az állam, az állkapcsom!
- Hagyják abba! - Ne sírj!
Abbahagyni!
Shin kisasszony, ne sírjon!
Miért hív ilyen későn?
SHIN GEUM-HUI
Jó estét!
Kang úr!
Mennyi a büntetés?
Tudod…
én tényleg nem tudok elmenni
az alapítási évforduló ünnepségére.
De…
a büntetést meg…
képtelen vagyok…
kifizetni.
Hallom, hogy részeg vagy. Beszéljünk később!
Nem vagyok részeg!
Nekem…
jó okom van rá, hogy miért…
Hé, te!
„Hé, te”?
Ezt nekem mondtad?
Nem, nem neked.
Csak ott áll pár gimis, az utcán cigiznek.
Egy pillanat!
Hé!
Ott nem lehet cigizni! Ráadásul sulis egyenruhában vagytok!
Oltsátok el!
Gyerünk! Oltsátok el!
Ne dobd… Hé!
Miért ott dobtátok el a csikkeket?
Nem szeditek össze? Gyertek vissza!
Hé, azt mondtam, szedjétek össze…
Halló? Mi…
Halló?
A hívott szám nem kapcsolható.
Elnézést!
- Ilyen magas, a haja meg… - Nem láttuk.
Elnézést!
Bocsánat.
Hol lehet?
Shin kisasszony!
Shin…
Shin kisasszony!
Shin kisasszony, ébresztő! Jól vagy?
Shin kisasszony!
Mi?
Kang úr!
Mi az?
Hogyhogy idáig eljöttél miattam?
Te az igazi Kang Tae-moo vagy?
Mégis mennyit ittál?
Csak egy kicsit.
Kapd össze magad! Haza kell menned.
Fázom.
Egyébként, Kang úr…
ugye ezt csak…
álmodom?
Hogy?
Ha nem álmodom…
akkor viszont képtelenség, hogy iderohantál, hogy…
vigyázz rám.
Így van.
Mivel ez egy álom…
elárulhatok egy titkot?
Mi lenne az?
Én vagyok…
Shin Ha-ri.
Shin Ha-ri ugyanaz,
mint Shin Geum-hui.
Jó érzés, hogy elmondhattam.
Mindent nagyon sajnálok!
Sajnálom.
Shin Ha-ri!
Hé, merre vagy?
Nézzenek oda! Miért itt alszol?
A francba, miért ütögetsz?
Állj fel gyorsan! Menjünk haza!
Menjünk!
- Nézzenek oda! - Mikor jöttél?
Már mindenütt kerestelek.
Ha nem álmodom…
akkor viszont képtelenség, hogy iderohantál, hogy…
vigyázz rám.
Folyton kiakadsz,
ha Shin kisasszonyról van szó.
Ennek semmi értelme.
Egy hamis dolgot úgy kezelek,
mintha igaz lenne.
Kelj fel, Ha-ri!
Gyerünk, kelj fel! Megint el fogsz késni.
Hagyjál!
Tegnap hogy jutottam haza?
Istenem, nézzenek oda! Nem emlékszel?
A játszótéren aludtál. Ha-min vonszolt haza.
Miért iszol ennyit?
A csoportunk…
gratulálni akart a díjamhoz.
Legközelebb, ha díjat kapsz, még meghalsz nekem.
Szedd össze magad, gyere enni!
Be kell menned dolgozni. Gyerünk!
Jól van.
Emlékszem,
hogy tegnap este taxiba ültem, hogy hazajöjjek.
Épségben hazaért? Majd írjon, ha olvasta!
Hazaértél rendben?
Kang úr is küldött SMS-t. Mit ír?
Jó napot!
Hogy értetted az üzenetedet? Nem igazán értem.
Úgy, ahogy írtam.
Ki vagy rúgva, Shin Geum-hui kisasszony.
Hogy érted, hogy „ki vagyok rúgva”?
Úgy, hogy soha többé nem kell találkoznunk.
Most leteszem.
Várj! Halló?
Csak így?
Várjunk!
Akkor…
ez azt jelenti, hogy nem kell többé
aggódnom.
Befestetted a hajad?
Jó reggelt!
Igen.
Ez nem egy jó reggel.
Nekem egyáltalán nem jó.
Mi? Miért? Valami baj történt?
Mi?
Nem emlékszel, mit mondtál nekem tegnap?
Az most nem olyan fontos.
Shin kisasszony, nem kell többet a raviolival bajlódnia.
Hogy? Miért?
- Az eredeti receptet választották. - Micsoda?
Cha úrtól hallottam.
Nem tudom, miért, de Kang elnök úr ezt mondta.
Shin kisasszony majd beleszakadt, és most ezt mondta?
A sok munka is azt bizonyítja, hogy az első raviolim
volt a legjobb, ugye?
Minden rendben.
Tegnap depressziós volt, ma meg boldog?
Megbolondult!
Jól megszorongatták, aztán ez lett a vége.
Uram!
Úgy döntött, hogy megbocsát Shin kisasszonynak?
Igen.
Rájöttem, hogy túl sokat fektetek egy olyan dologba,
ami jelentéktelen.
És mi ez a hirtelen üzleti út?
Semmit sem érzek Shin Ha-ri iránt.
Csak össze van zavarodva az agyam, mert sokat találkoztunk.
Majd elmúlik, ha most pár napig nem látom.
NEW YORK
A csomagolás. Mi az oka, hogy ennyire ragaszkodnak hozzá?
A saját csomagolásunkat szeretnénk használni, mert rajta van a logónk.
Amint látja,
ez egyedi csomagolású.
A hagyományos koreai edények mintájára terveztük.
Illetve szelepek és filterek tudományos rekonstrukciója,
ami serkenti a kimcshi erjedését.
Ebben különbözünk a többi cégtől.
Ez nem lehet alku tárgya. Ha nemet mondanak, nincs üzlet.
Nincs rá szükség.
Köszönöm a bizalmát!
Ugyan! Nagy rajongói vagyunk a cégének.
Valóban?
Megkérdezhetem, hogy miért?
Mi az, ami ennyire megtetszett bennem, Kang úr?
Elnézést!
Miért kér elnézést?
Azért, mert szánalmas,
ahogy szórakozik velem, és bántja a büszkeségét,
hogy engem meg nem érdekel?
Még sosem láttam tűzijátékot a Han folyónál.
Ismerd már be!
Nem vallottad be nekem az érzéseidet,
hanem inkább elutaztál.
De folyton csak rám gondoltál.
Ugye?
Azt hittem, végre látjuk az elnököd,
aki állítólag olyan jóképű.
De egy pillanatra sem láttuk.
Nagyon elfoglalt.
Han néni, és mi van, ha jóképű? Rohadt egy személyisége van.
- Micsoda? - Folyton a raviolival zaklatta.
Értem.
- De ezt leszámítva, nekiláthatok? - Rajta!
- Mi az? - Mi ez?
Ez neked kicsit csípős, ugye?
Csípős,
de édes és sós is egyszerre. Nagyon jó!
Ugye?
Nem lehet abbahagyni.
Mióta megkóstoltuk, állandóan ezt ennénk.
Felviszem a díjat.
Nagyon szép.
Azt hittem, megkönnyebbülök.
Shin kisasszony, valaki folyton hív.
Igazad van.
Ismeretlen ez a szám.
Halló?
Ez Shin Geum-hui telefonja, ugye?
Igen, Shin Geum…
hui.
Ki az?
Tae-moo nagyapja vagyok.
Tessék?
Honnan szerezte meg a számomat?
Rég láttam már, szóval vacsorázzunk együtt!
Átküldöm a címet, ott találkozzunk!
Rendben?
Menjünk haza!
- Igen, menjünk haza! - Oké.
Szép munka volt!
- Igen. - Szép estét!
Remek munkát végeztem.
- Jó is, hogy hazamegyünk. - Viszlát!
EGYES CSOPORT
Otthon nem mondott semmit, mikor kirúgott?
Ezt nem utasíthatom vissza.
A fenébe!
SHIN HA-RI
VEZÉRIGAZGATÓ
Halló?
Menj, hozz valamit inni! Én állom!
Várjunk!
Nem azt mondta, hogy üzleti útra megy Kang Tae-moo-val?
Szerintem nincs itthon.
Estére sem ér vissza?
Young-seo!
Megint átléped a határt.
Ne lépjük át a határt! Ne lépjük…
Jaj, ne!
Eltört?
Igen.
Jaj, de bosszantó!
Mi ez?
Ez mi?
Igazából ezt én terveztem.
Jobb, ha a hálóba teszi, nem a nappaliba.
Igen, itt a bizonyíték. Most megyek a rendőrségre.
Young-seo!
Hová megy? Többször is kiáltottam.
Igen?
Nem hallottam.
Értem.
Jól van?
Miért van önnél a lámpa?
Eltört, mert lelöktem.
Megjavíttatom. Adja ide!
Majd én megjavítom.
Nem kell, adja vissza!
- Engedje el! - Mondom, hogy megoldom!
- Nem kell! Mit csinál? - Engedje el!
Mit csinálnak?
Az Jin kisasszonyé, szóval…
Jin kisasszony, jól van?
Segítsen!
Titokban lefilmezett! Kérem, kapja el!
Gyorsan!
Megállni!
Mit művel? A francba!
Nagyapa vacsorázni akar. Gyere, ha ráérsz!
- Miért verte meg? - Tévedés!
Csak jöjjön velünk, jó?
Nem tudok menni.
Hol vagy? Nagy a zaj.
A rendőrségen.
A rendőrségen?
Micsoda?
Mit keresel itt?
A nagyapád hívott meg.
Tudom, ki vagyok rúgva, de nem utasíthattam vissza, szóval…
- Nem hívott a barátnőd? - A barátnőm?
- Jin Young-seo. - Mi van Young-seóval?
Menjünk, Shin Ha-ri!
Várj!
Hogy?
Mit csinálsz?
Menjünk, Shin Ha-ri!
Hogy szólítottál?
Olyasvalakivel szórakozott, akivel nem kellett volna.
Felvezetés nélkül szerelmet vallani…
Amióta rájöttél, hogy én vagyok Shin Geum-hui,
csak kirúgtál és ennyi, ugye?
Csak azt akarom mondani…
Miért nem mentél be?
Járnál velem, hogy aztán esetleg összeházasodjunk?
A feliratot fordította: Urbán Zsuzsa